شه‌فه‌ق نيوز/ كۆمسیۆن بازرگانی فیدراڵی ئه‌مریكا وه‌ بڕ په‌نج ملیار دۆلار سزا له‌بان كۆمپانیاى تووڕ كۆمه‌ڵایه‌تی فه‌یسبووك چه‌سپان.
له‌ى باوه‌ته‌و، رووژنامه‌ی ۆڵ ستریت جۆرناڵ ئه‌مریكی، وت: كۆمسیۆن بازرگانی فیدراڵی ئه‌مریكا له‌ ئه‌نجام ئه‌و په‌يجووريه‌ ك‌ ساڵ گوزه‌يشت ده‌س وه‌پيكرد و له‌ڕێ وه‌كارهاوردن زانيارى كه‌سيى وه‌بى موڵه‌ت و وه‌ناياسايى، تووڕ كۆمه‌ڵايه‌تى فه‌يسبووك وه‌ په‌نج مليار دۆلار سزا دا.
جى باسه‌،  سزاگه‌ى بان كۆمپانياى فه‌يسبووك وه‌ دوو ده‌نگ وه‌رانوه‌ر وه‌ سێ ده‌نگ په‌سه‌ن كرياگه‌و بڕياره‌گه‌ يه‌كلاوه‌ بويه‌ و هه‌وه‌جه‌ وه‌ په‌سه‌نكردن وه‌زاره‌ت داد ديرێد و يه‌يش گه‌وراترين سزايگه‌ له‌بان كۆمپانيايگ بوار ته‌كنۆلۆجى چه‌سپياوێد و فريه‌ له‌و سزا گه‌وراتره‌ ك له‌بان كۆمپانياى گۆگڵ چه‌سپيا له‌ساڵ 2012 ك 22 مليۆن دۆلار بوێ.
